ŉ 56-jarige skoolhoof van ŉ skool in Noordwes het positief getoets vir die nuwe koronavirus wat Covid-19 veroorsaak.
“As departement is ons geskok oor dié nuus. Ons werk saam met die departement van gesondheid wat ons aangeraai het om die skool onmiddellik te sluit,” het Mmaphefo Matsemela, LUR van onderwys in Noordwes, gesê. Die naam van die skool is nie bekendgemaak nie.
Nog 41 pasiënte in die Wes-Kaap het gesterf weens Covid-19. Dit bring die provinsie se dodetal op 562 te staan.
Dit is nou sowat ses maande sedert die nuwe koronavirus die eerste keer in Wuhan in China kop uitgesteek het. Altesaam 6 452 761 bevestigde gevalle van Covid-19 is sedertdien in 213 lande regoor die wêreld aangemeld.
Verstaan nou nie hoekom die departement so vreeslik geskok is nie. Ek dog die heeltyd ons almal sal die virus een of ander tyd kry. Wat maak die skoolhoof nou meer belangrik as enige ander persoon wat dit kry. Die departement moet net sorg dat skool goed ontsmet is en dat leerders kan verder skoolgaan.
Waarom NOU dat die skole moet oopmaak skielik die PUBLISITEIT oor die skoolhoof wat besmet is met die virus?